burgasdotpro/wikipedia huggingface dataset:
Občiansky preukaz

Občiansky preukaz (skratka OP; vo forme karty v zahraničí nazývaný aj identifikačná karta) je hlavný, štátom vydávaný preukaz totožnosti občana spravidla obsahujúci minimálne fotografiu občana a základné osobné údaje (meno, priezvisko, dátum narodenia atď.).
V niektorých štátoch je povinný, v iných (napr. Nemecko, Francúzsko) je to len jeden z možných prostriedkov preukázanie totožnosti a v tretej skupine krajín (napr. Spojené štáty) naopak občiansky preukaz neexistuje a v praxi jeho funkciu (preukázanie totožnosti) spĺňa cestovný pas alebo iný dokument.
Eutropius

Eutropius (druhá polovica 4. storočia) bol rímsky pohanský historik, osobný zapisovateľ pamäti ("magister memoriae") cisára Valenta, na príkaz ktorého spísal skrátené rímske dejiny, "Breviarum ab Urbe condita" (Súhrnné pojednanie od založenia Ríma). Eutropius sa zúčastnil perzského ťaženia cisára Juliana Apostatu (363). Podľa historika Georgia Codina zastával Eutropius údajne úrad komorníka už za vlády cisára Konštantína I.
"Breviarium" je najvýznamnejšie z rady súhrnných historických diel, ktoré sa tešili veľkej obľube počas neskorej antiky. Pozostáva z desiatich kníh, ktoré sa zaoberajú rímskymi dejinami od Romula až po smrť cisára Joviana (364). Prvých šesť kníh čerpá z Livia, siedma kniha zo Suetonia, pramene posledných troch kníh sú nám neznáme. Eutropiovo dielo je svojim zameraním elementárnou príručkou, nepokúša sa o vyčerpávajúci výklad dejín ani ich interpretáciu, ako to robil Tacitus. Naopak, jeho výklad je jasný a zrozumiteľný a jazyk čistý. Vďaka tomu si získal veľkú popularitu v neskorších dobách, kedy jeho historické dielo slúžilo pri výučbe latinčiny.
Ešte počas Eutropiovho života preložil latinskú dielo do gréčtiny Paianius. Na Eutropia nadviazali viacerí neskorší historici, medzi nimi i Paulus Diaconus, ktorý doplnil Eutropiovu prácu o udalosti až do vlády cisára Justiniána, a Landolfus Sagax, ktorý rozšíril Braviarum až do vlády byzantského cisára Leva V. Arménskeho (813 – 820).
Identifikačná karta

Identifikačná karta môže byť:
Sextus Pompeius Festus

Sextus Pompeius Festus bol rímsky gramatik žijúci na prelome 2. a 3. storočia, pravdepodobne v Zaalpskej Galii.
Festus vytvoril 20-dielny výťah z rozsiahlej encyklopédie "De verborum significatu" (O význame slov) Verria Flacca. V jeho prípade nejde len o jedodnuché skrátenie vydanie Flaccovho diela, ale popritom aj o jeho čiastočné prepracovanie a rozšírenie, svojim spôsobom samostatnú novú prácu. Z Flaccovej encyklopédie napríklad vynechal niektoré príliš zastarané slová, ktorým venoval samostatné, nám nedochované pojednanie "Priscorum verborum cum exemplis" (Kniha starobylých slov s príkladmi). Dielo Pomepia Festa bolo samo osebe natoľko rozsiahle, že z neho v 8. storočí vznikol ďalší výťah, ktorého autorom je Paulus Diaconus.
Festov výťah sa dochoval v jedinom poškodenom rukopise, neapolskom "Codex Farnesianus" z 11. storočia. Už pri objavení počas Renesancie z neho polovica chýbala (zachovaná časť obsahuje iba položky pod písmenami M-V, aj to v rôznom stave). Od roku 2006 beží na University College London vedecký projekt s cieľom zrekonštruovať dochované zlomky z Verria Flacca, Sexta Pomepeia Festa a Paula Diacona s cieľom vytvoriť kritický korpus, ktorý by umožnil výskumníkom lepšie pracovať s dochovaným materiálom, a súčasne skúmať dielo troch gramatikov v kontexte, v ktorom vznikalo, a dobu, v ktorej pôsobili.
Bajzova ulica

Bajzova ulica je ulica:
Ulica J. I. Bajzu

Ulica J. I. Bajzu je ulica:
New Mexico

New Mexico môže byť:
Villarreal CF

Villarreal Club de Fútbol SAD nazývaný aj Villarreal je španielsky futbalový klub so sídlom v meste Villarreal. Klub vznikol 10. marca 1923. Klub je prezývaný "El Submarí Groguet" alebo "El Submarino Amarillo" (Žltá ponorka), kvôli ich typickým žltým dresom a kvôli ich nízkoprofilovému postaveniu v porovnaní s FC Barcelona, Realom Madrid a Valenciou. Villarreal bol často spomínaný ako príklad malého ale úspešného klubu .
Najväčším úspechom klubu je víťazstvo v Európskej lige UEFA 2020/21, keď vo finále zdolal Manchester United v penaltovom rozstrele . Medzi ďalšie úspechy patrí semifinále Ligy majstrov v sezónach 2005/06 a 2021/22, v ktorých vypadol s Arsenalom a Liverpoolom. Ďalšími úspechmi sú semifinále Pohára UEFA 2003/04 a Európskej ligy UEFA 2010/11, víťazstvo v Pohári Intertoto 2003 a 2004.
Európske vystúpenia.
2002–03.
Villarreal sa zúčastnil UEFA Intertoto Cup v lete 2002, vyradil islandský Hafnarfjörður, talianske Torino FC a francúzsky Troyes AC a v jednom z troch "finále", ktorého víťaz postupoval do Pohára UEFA prehral s Málaga CF s celkovým skóre 2-1.
2003–04.
V lete 2003 porazili holandský SC Heerenveen vo finále pohára Intertoto, čím sa kvalifikovali do Pohára UEFA. V ich hlavnom európskom debute dosiahli semifinále Pohára UEFA, v ktorom prehrali s neskoršími šampiónmi Valenciou CF. V lige Villarreal skončil na ôsmom mieste.
2004–05.
V lete 2004 Villarreal obhájil víťazstvo v pohári Intertoto, keď porazil Atlético Madrid na penalty, po tom, čo finále skončilo celkovým skóre 2-2. Toto víťazstvo ich kvalifikovalo do Pohára UEFA. V ňom prehrali vo štvrťfinále s holandským AZ Alkmaar celkovým skóre 3-2. Počas tejto sezóny skončil Villarreal na 3. mieste v La Lige, čím sa kvalifikoval do Ligy majstrov UEFA.
2005–06.
Villarreal porazil tím z Premier League Everton FC v play-off pre skupinovú fázu Ligy majstrov. Cez skupinu prešiel neporazený, keď remizoval v obidvoch zápasoch s Manchestrom United a dosiahol remízu a výhru proti francúzskemu Lille a proti portugalskej Benfice. Villarreal zaznamenal víťazstvo proti Benfice vonku a obidva tímy postúpili do poslednej 16.
Klub potom remizoval 3-3 s Glasgow Rangers zo Škótska v osemfinále, postupujúc na góly strelené vonku kvôli remíze 2-2 v Škótsku. Vo štvrťfinále Villarreal porazil Internazionale na góly strelené vonku po celkovom výsledku 2-2. Klub vypadol v semifinále proti Arsenalu, po prehre 1-0 vonku. Juan Román Riquelme nepremenil penaltu, keď ho vychytal Jens Lehmann v domácom zápase, ktorý skončil 0-0. Arsenal prehral vo finále v Paríži, proti ďalšiemu španielskemu klubu, FC Barcelona.
Sezóna 2008/2009.
La Liga.
V lige sa Villarreal umiestnil na 5. mieste so ziskom 65 bodov po 38 kolách, čím sa kvalifikoval do Európskej ligy UEFA pre nasledujúci ročník.
Copa del Rey.
V sezóne 2008/2009 prehral v 4. kole Copa del Rey na ihrisku treťoligového klubu Poli Ejido 0:5. Prezident klubu priznal, že sa cítil byť veľmi ponížený týmto výsledkom. Villarreal v odvetnom zápase remizoval 1-1 a nepostúpil do ďalšieho kola.
Jozef Hrošík (1981)

 
Jozef Hrošík (* 26. marec 1981, Košice) je slovenský vodnopólový reprezentant.
Ako 19-ročný reprezentoval Slovensko na olympiáde v Sydney. Počas Majstrovstiev Európy vo vodnom póle 2008 v španielskej Malage sa dohodol na zmluve s gréckym tímom NO Patras.
Špitálska ulica

Špitálska ulica je ulica:
Klemensova ulica

Klemensova ulica je ulica:
Múzejná ulica

Múzejná ulica je ulica:
Valerius Babrius

Valerius Babrius (2. storočie) bol pôvodom pravdepodobne helenizovaný Riman, autor zborníka bájok písaných cholijambom v gréčtine.
O Babriovom živote sa dozvedáme len to málo, čo poskytuje jeho vlastné dielo. Predpokladá sa, že žil v niektorej východnej provincii, pravdepodobne v Sýrii, kde sa, na rozdiel od Ríma, tešila bájka akej-takej obľube. Bájkar venuje svoju zbierku bájok v desiatich knihách „synovi kráľa Alexandra“, čo spôsobuje určité nejasnosti v jeho chronologickom zaradení. Býva umiestňovaný rôzne do období od 3. storočia pred Kr. po 3. storočie po Kr., najčastejšie práve do 2. storočia, a to na základe vnútorného lingvistického rozboru jeho diela. Alexander spomínaný vo venovaní môže byť Alexander Severus, rímsky cisár v rokoch 222-235, známy svojou láskou k literatúre a podporou umelcom. „Alexandrov syn“ býva niekedy stotožňovaný s akýmsi Branchom, ktorý je spomínaný v jednej Babriovej bájke, a podľa tejto hypotézy mohol byť jeho učiteľom. Prvé zmienky o Babriovi ako o autorovi sa objavujú na počiatku 3. storočia, čo vylučuje možnosť, že by bol mladší (túto hranicu potvrdzujú i nájdené zlomky papyrusov s Babriovými bájkami).
Až do roku 1842 bol Babrius známy iba na základe spätných metrických rekonštrukcii dochovaných súborov bájok, ktoré robili Richard Bentley a Thomas Tyrwhitt v 18. storočí. V tomto roku objavil Minoides Mynas, ktorý predtým obdobným spôsobom našiel "Philosophoumena" svätého Hippolyta, v kláštore sv.Laury na hore Athos rukopis obsahujúci 123 z predpokladaného počtu 160 Babriových bájok. Dnes je tento dokument uložený v British Museum. Bájky v rukopise sú zoradene abecedne, ale náhle končia pri písmene O. Dochovaný text má vysokú umeleckú kvalitu a možno ho zrovnávať s pôvodnými prozaickými bájkami, z ktorých vychádza. Filológovia potvrdili pravosť tohto nálezu.
Roku 1857 Minas vyhlásil, že na hore Athos objavil ďalší rukopis, ktorý obsahuje 94 bájok a úvod. Táto verzia bola v opise poslaná tiež do British Museum a vydaná roku 1859, ale ukázala sa byť podvrhom. Šesť neznámych bájok bolo odhalených v rukopise z Vatikánskej knižnice.
Iulius Obsequens

Iulius Obsequens (4. storočie) bol rímsky historik, autor monografie "Liber de prodigiis" (Kniha zázrakov) založenej celej na výťahu z Livia. Iulius Obsequens vytvoril toto zaujímavé dielo ako protiváhu k rozmáhajúcej sa kresťanskej historiografii, ktorá poukazovala na nezmyselnosť starých pohanských kultov. Obsequentovo dielo malo byť dôkazom, že bohovia skutočne a opakovane zasahovali na strane Rimanov vo významných historických okamihoch.
Prvé tlačené kritické vydanie Iulia Obsequenta vydal roku 1508 humanista Aldus Manutius na základe dnes strateného rukopisu patriaceho Jodocovi z Verony. 
Ufologovia považujú prácu Iulia Obsequenta za antický záznam o pozorovaní neidentifikovateľných lietajúcich objektov (UFO) na základe viacerých zmienok a pozorovaní kruhovitých lietajúcich objektov v jeho diele.
Acid3

Acid3 je tretí test, ktorý má za cieľ poukazovať na chyby v implementáciách webových štandardov internetových prehliadačov. Test vytvoril v rokoch 2007-2008 pomocou dobrovoľníkov Ian Hickson a oficiálne ho publikoval začiatkom roka 2008 skupinou Web Standards Project.
Oproti predchádzajúcim testom je omnoho rozsiahlejší a sústreďuje sa na testovanie niekoľkých špecifikácií, okrem iného DOM, JavaScript, SVG a CSS3.
Na úspešné splnenie testu musí webový prehliadač zobraziť Acid3 na pixel presne s porovnávacím zobrazením a animácia celého testu musí byť plynulá. Hoci väčšinu podmienok testu splnili testovacie verzie prehliadačov Opera a Safari počas niekoľkých týždňov, oficiálne celým testom v polovici roku 2008 žiadny prehliadač neprešiel.
Detaily o neprejdených testoch sa zobrazia po kliknutí na písmeno A zobrazeného na Acid3 teste. Pri kliknutí je možné držať kláves Shift na zobrazenie informácií v novom okne.
V septembri 2011 bol Acid3 test zmenený z dôvodu zmien v špecifikáciách.
Kamenica

Kamenica môže byť:
Remmius Flavianus

Remmius Flavianus, v rukopisoch uvádzaný tiež ako Raemius Favinus (4. storočie) bol rímsky básnik, autor veršovanej skladby o metrológii, "De ponderibus et mensuris" (O váhach a mierach). Dielko o niečo vyše 200 hexametroch je venované jednému z členov vplyvnej senátorskej rodiny Symmachov.
Acid1

Test Acid1 je historicky prvým acid testom (označenie "acid" dostal až neskôr). Jeho autorom bol Todd Fahrner. V čase jeho uvedenia poukázal na problémy všetkých webových prehliadačov a zohral tak významnú úlohu pri vytváraní základnej podpory CSS. Testom prejde prehliadač, ktorý ho zobrazí rovnako ako porovnávacie zobrazenie. Do úvahy sa neberú detaily renderovania fontov a formulárových prvkov. Test bol následne zahrnutý do oficiálnej sady CSS testov pod číslom 5.5.26.c [1].
Neskôr sa stal inšpiráciou na vytvorenie testov Acid2 a Acid3.
Stĺp Najsvätejšej Trojice (Rusovce)

Stĺp Najsvätejšej Trojice je jednou z viacerých historických pamiatok drobnej architektúry nachádzajúcich sa v mestskej časti Bratislavy Rusovciach v okrese Bratislava V.
Pochádza z roku 1748. V rokoch 1950 - 1960 bolo súsošie poškodené a časti sôch boli zničené. Po reštaurovaní a doplnení chýbajúcich častí v rokoch 1998 - 2004 bol stĺp znova osadený na verejnom priestranstve v centrálnej časti Rusoviec na trávnatom páse popri hlavnej miestnej komunikácii.
Stĺp je tvorený konvexno-konkávnym podstavcom a na ňom umiestneným štvorhraným, dohora sa zužujúcim telesom stĺpa. Na jeho rozšírenej hlavici je umiestnené súsošie Najsvätejšej Trojice tvoriace sochou Boha Otca držiaceho v náručí ukrižovaného Ježiša Krista. Boh Otec má na hlave tiaru, ktorá nahradila pôvodnú holubicu - symbol Ducha Svätého. Na rohoch podstavca sa nachádzajú plastiky sv. Márie Madgalény, patrónky obce i farského kostola, sv. Floriána, patróna hasičov, sv. Rocha, patróna roľníkov a sedliakov a ochrancu pred morovou nákazou a socha sv. Jána Nepomuckého, patróna spovedníkov. Podstavec je na každej strane doplnený erbami. Ide o erb Rusoviec, a erby troch rodov, ktorým v minulosti patrilo rusovecké panstvo - Zichyovcov, Henckelovcov a poslednej majiteľky Štefánie Lónyayovej.
Zdroj.
Juraj Hradský, Jozef Mallinerits, "Rusovce, Oroszvár, Karlburg", Vydavateľstvo PT Marenčin, Bratislava, 2007
Majstrovstvá sveta v hádzanej mužov 2009

Majstrovstvá sveta v hádzanej mužov v roku 2009 (, ) boli v poradí 21. majstrovstvá sveta v hádzanej mužov. Toto podujatie organizovala Medzinárodná hádzanárska federácia. Konali sa v Chorvátsku od 16. januára do 1. februára 2009. Víťazom sa stalo , ktoré vo finále vyhralo nad Chorvátskom 24:19.
Systém turnaja.
Dvadsaťštyri tímov bolo rozdelených do štyroch šesťčlenných skupín, z ktorej postúpili prvé tri do Štvrťfinálovej fázy a tímy na štvrtom až šiestom mieste išli do skupiny o Prezidentský pohár. Na základe zlúčenia prvých troch tímov skupiny A a skupiny B sa vytvorila štvrťfinálová skupina I. Podobne, na základe zlúčenia skupiny C a D sa vytvorila štvrťfinálová skupina II. Zlúčili sa aj tímy na štvrtom až šiestom mieste zo skupiny A a B a vytvorili skupinu I vo fáze o Prezidentský pohár. Tímy z C a D na štvrtom až šiestom mieste vytvorili vytvorili skupinu II, taktiež vo fáze o Prezidentský pohár. V nich každý tím odohral celkovo tri zápasy (jeden zápas s tímom, ktorý nebol z jeho skupiny). Body a skóre zo skupiny sa prenášali zo zápasov, ktoré tímy zohrali v Základnej skupine medzi sebou. 
1. I (prvý z štvrťfinálovej skupiny I) – 2. II (druhý z štvrťfinálovej skupiny II)
2. I (prvý z štvrťfinálovej skupiny II) – 1. II (druhý z štvrťfinálovej skupiny II).
Víťaz hral vo finále, porazený v zápase o 3. miesto. 
3. I – 3. II
4. I – 4. II
5. I – 5. II
6. I – 6. II 
1. PP-I (prvý tím zo Skupiny o Prezidentský pohár I) – 1. PP-II (prvý tím zo Skupiny o Prezidentský pohár II)
2. PP-I – 2. PP-II
3. PP-I – 3. PP-II
4. PP-I – 4. PP-II
5. PP-I – 5. PP-II
6. PP-I – 6. PP-II
Kvalifikácia.
Kvalifikácia si mužstvo vybojuje prostredníctvom kontinentálnych majstrovstiev alebo kvalifikačným turnajom.
Základné skupiny.
Žrebovanie sa uskutočnilo 21. júna 2008 v Záhrebe za účasti Filipa Krkića a Kristiny Krepelovej.
Ocenenia.
Najlepší hráč: Igor Vori
Fair-play mužstvo:
Mahábalí

Mahábalí alebo Bali bol kráľ južnej oblasti Indie - dnes indického štátu Kérala. Tento kráľ stojí v pozadí veľmi populárnej legendy a festivalu Ónam, ktorým sa oslavuje jeho každoročný príchod z podzemia (Pátála).
Mahábalí bol Asura, čo je označenie pre skupinu božích protivníkov. On však naopak bol mimoriadne nábožný; vykonával aj obete tak, ako požadovali Védy. Bol rovnako aj veľkým nasledovníkom Pána Višnu. Bol múdry, spravodlivý a ušľachtilý.
Vládol v období pred udalosťami v Rámájane. Asurovia nikdy neuctievali Boha Višnu. Tak jedného dňa, aby si Pán Višnu toto overil, zobral na seba podobu brahmanského chlapca s menom Vámana. Prišiel do kráľovstva ako trpaslíčí brahman. Povedal, že je chudobný a požiadal o kúsok pôdy. Dobrosrdečný kráľ Mahábalí mu odvetil, aby si zobral toľko, koľko si len zažiada, ale maličký brahman nato reagoval, že mu stačí iba toľko pôdy, koľko obíde svojimi troma krôčikmi. Kráľa to prekvapilo a naliehal, aby si chlapec žiadal viac. Ale ten znova odpovedal rovnako. Keď kráľ Bali napokon súhlasil, trpaslík zrazu nadobudol kozmické rozmery. Prvým krokom zatemnil celú Zem a druhým celé nebo. Potom sa spýtal kráľa, aby mu povedal, kde má urobiť svoj tretí krok. Kráľ, ktorý si uvedomil, že to nie je žiadny maličký brahman, dostal obrovský strach a odvetil, aby mu tretím krokom stúpil na hlavu. Višnu mu tak ponúkol odchod do podzemného sveta - do ríše, ktorú Indovia volajú Pátála (hoci je to aj mesto v Indii). Kráľ toto prijal ako neobyčajný dar bez námietok, ale poprosil Pána Višnu, aby mu dovolil navštevovať svoj kraj každý rok, aby sa presvedčil, či sa jeho ľudu darí dobre a či je každý šťastný. Pán Višnu samozrejme súhlasil. Sviatok, kedy tento kráľ prichádza do juhoindického štátu, sa volá Ónam a koná sa raz v roku
Ónam

Ónam je indický sviatok, pri ktorom kráľ Mahábalí prichádza do juhoindického štátu Kérala údajne z podzemia. Koná sa raz za rok v období okolo augusta/septembra. Zvláštnosťou tohto sviatku je, že sa neoslavuje boh, ale Asura. Viac podrobností je v článku o kráľovi Mahábalím.
Vámana

Vámana je prvá ľudská podoba Pána Višnu v podobe trpasličieho brahmana, ktorý sa zjavil veľmi dávno kráľovi Mahabalimu, v ktorého priblížení je viac podrobností.
Ska2tonics

Ska2tonics je slovenská hudobná skupina z Bratislavy, hrajúca ska, skapunk a reggae.
Vznik.
Vznik skupiny sa datuje na rok 1999. Vtedajšia zostava chcela pôvodne hrať punkovú hudbu, ale po personálnych zmenách sa rozhodla hrať ska.
Po vydaní niekoľkých vlastných demo nahrávok, formácia v roku 2007 vydala prvý album. Niektoré pesničky sa z týchto demo nahrávok objavili na slovenských kompiláciách "SKA Collection vol.1" a "2".
Ráma

Ráma (sanskritský kmeň) alebo Rámah (sanskritský nominatív) alebo Rám (hindská výslovnosť) bol kráľ podľa legiend fyzicky prítomný na tomto svete, ktorého existenciu opisuje jeden z najstarších indických eposov. 
Epos Rámájana popisuje príbeh Rámu, ktorému zlý démon Rávana uniesol družku Sítu. Ráma je tak jednou z najpopulárnejších osôb višnuizmu a považuje sa za jedného z desiatich avatárov Boha Višnu. Jeho snaha oslobodiť Situ vyvrcholí do veľmi ťažkého, ale spravodlivého boja. Pomáha mu Hanumán a Ráma a Síta zároveň predstavujú jeden z najstarších príbehov lásky dvoch ľudí. Ráma sa často zobrazuje s lukom a v indickom náboženstve je mu venovaných niekoľko festivalov.
Síta

Síta alebo Sítá (v sanskrite "Sítá") je družka Rámu. 
Keďže nielen bohovia sa inkarnujú, hinduizmus považuje Sítu za vtelenie bohyne Lakšmí. Síta je jednou z najdôležitejších postáv staroindického eposu Rámájana.
Getafe CF

Getafe Club de Fútbol známejší pod skráteným názvom Getafe CF je španielsky klub z madridskej mestskej časti Getafe. Klub bol založený 30. marca 1983.
Externé odkazy.
Oficiálna stránka klubu
Karpatská ulica

Karpatská ulica je ulica:
Peter Kukučka

Peter Kukučka (* 20. júl 1982, Bojnice) je slovenský reprezentant v hádzanej, ktorý hráva na poste strednej spojky. Od februára 2009 je hráčom švajčiarskeho klubu Kadetten Schaffhausen. V sezóne 2011/12 v drese Schaffhausenu sa v hádzanárskej lige majstrov dostal do 50-ky najlepších strelcov, keď strelil 45 gólov a skončil na 50. mieste.
Real Betis

Real Betis Balompié známejší pod skráteným názvom Real Betis či Betis je španielsky prvoligový futbalový klub sídliaci v Seville. Klub bol založený 12. septembra 1907.
Domáce úspechy.
La Liga.
1934/35
Copa del Rey.
1976/77, 2004/05, 2021/22
Ramón de Carranza Trophy.
1964, 1999, 2000, 2001, 2007, 2018
Súťaže.
Európske (účasti).
2005/06
2013/14, 2018/19, 2021/22, 2022/23, 2023/24, 
1982/83, 1984/85, 1995/96, 1998/99, 2002/03, 2005/06
1977/78, 1997/98
Deportivo La Coruña

Real Club Deportivo de La Coruña, S.A.D., zväčša nazývaný Deportivo La Coruña, je španielsky futbalový klub sídliaci v meste La Coruña. Klub vznikol v 2. marca 1906 a domáce zápasy hráva na štadióne Estadio Municipal de Riazor.
Recreativo Huelva

Real Club Recreativo de Huelva zväčša nazývaný Recreativo Huelva je španielsky prvoligový futbalový klub sídliaci v meste Huelva. Klub vznikol 23. decembra 1889 pod názvom "Huelva Recreation Club" a v súčasnosti hráva domáce zápasy na Nuevo Colombino.
Káder mužstva.
Camp de Les Corts

Camp de Les Corts, alebo len jednoducho Les Corts, bol športový štadión v Barcelone, v Katalánsku, v Španielsku. Bol domovským štadiónom futbalového klubu FC Barcelona, kým sa klub v roku 1957 nepresťahoval na Camp Nou. 
Les Corts bol postavený, ako výsledok dlhoročného plánovania prezidenta klubu FC Barcelona, Joana Gampera, ktorého cieľom bolo dať klubu nový, dôstojný futbalový štadión. Nahradil predchádzajúci malý štadión Carrer Indústria. Les Corts bol otvorený 20. mája 1922 a mal 25 000 divákov. Prvý zápas na ňom odohrali kluby FC Barcelona a St. Mirren. 13. mája 1923 sa na ňom hralo finále Copa del Rey medzi Athleticom Bilbao a klubom CE Europa a 21. decembra 1924 sa na štadióne odohralo medzištátne stretnutie medzi futbalovými reprezentáciami Španielska a Rakúska. 
Dňa 24. júna 1925 sa na štadióne odohrala udalosť, ktorá spôsobila, že bol zavretý na 6 mesiacov. Počas zápasu, ktorý sa tam v ten deň odohral, fanúšikovia FC Barcelona spievali posmešky, keď sa hrala Španielska národná hymna, ale pri znení piesne „God Save the King“, ktorú hral Britský kráľovský námorný orchester, fanúšikovia tlieskali. Diktátorsky režim Prima Riveru obvinil prezidenta klubu Joana Gampera z podpory katalánskeho nacionalizmu. Les Corts bol zavretý a Gamper bol vyhostený zo Španielska. 
Štadión bol domovom FC Barcelona počas dvoch najúspešnejších období tohto klubu. V 20. rokoch 20. storočia, keď bol trénerom Jack Greenwell a za klub hrali futbalisti ako Paulino Alcántara, Sagibarbá, Ricardo Zamora, Josep Samitier, Félix Sesúmaga a Franz Platko, FC Barcelona dominovala v „Championat de Catalunya“ a dostala sa medzi najlepšie kluby v Španielsku. Klub budoval na týchto úspechoch aj ďalej a keď ešte sídlil na štadióne Les Corts, stal sa víťazom premiérového ročníka La Ligy.
Klub zažil na Les Corts ďalšiu „zlatú éru“ v 40. rokoch 20. storočia a 50. rokoch 20. storočia, keď za FC Barcelonu hrali takí hráči ako Ramallets, Velasco, Joan Segarra, Ladislao Kubala, Luis Suárez, Sandor Kocsis a Zoltán Czibor a vyhrali množstvo futbalových trofejí. Na konci 40. rokov FC Barcelona už uvažovala nad novým stánkom a o štadión Les Corts sa prestala zaujímať. Štadión bol niekoľkokrát rozšírený. V roku 1944 bola rozšírená hlavná tribúna, v roku 1946 tribúna za južnou bránou a v roku 1950 tribúna za severnou bránou. Nakoniec mal štadión kapacitu 60 000 divákov.
Sevilla FC

Sevilla Fútbol Club zväčša názývaná Sevilla FC či FC Sevilla je španielsky prvoligový futbalový klub sídliaci v andalúzskom meste Sevilla. Klub vznikol 15. októbra 1905 a domáce zápasy hráva na Estadio Ramón Sánchez Pizjuán s kapacitou 42 714 miest, pomenovanom po Ramón Sánchez Pizjuanovi, ktorý bol prezidentom FC Sevilla 17 rokov. 
Sevilla je druhý najstarší futbalový klub v Španielsku a najúspešnejší klub v Andalúzii. Získala národný ligový titul v sezóne 1945-46 a päťkrát Copa del Rey. Na európskej scéne šesťkrát vyhrala Pohár UEFA (2006, 2007, 2014, 2015, 2016 a 2020) a v roku 2006 získala aj Európsky superpohár . V roku 2014 Sevilla vyhrala Európsku ligu UEFA. Sevilla FC bola vymenovaná medzinárodnou federáciou pre futbalovú históriu a štatistiku za najlepší klub na svete v roku 2006 a 2007. Aktuálne je jediným tímom, ktorý dosiahol toto vyznamenanie v dvoch po sebe nasledujúcich rokoch. Ich najväčším rivalom je ich mestský konkurent Real Betis.
Hull City AFC

Hull City Association Football Club skrátene Hull City AFC či Hull City je anglický prvoligový futbalový klub sídliaci v meste Kingston upon Hull. Klub bol založený v júni 1904 a domáce zápasy hráva na KC Stadium s kapacitou 25 404 miest. 31. augusta 2009 klub prišiel o špílmachra Michaela Turnera, ktorý odišiel do Sunderlandu.
Káder mužstva.
Dušan Švento

Dušan Švento (* 1. august 1985) je slovenský futbalista, ktorý nastupuje ako ľavý obranca alebo záložník. Skoro päť rokov bol hráčom rakúskeho klubu Red Bull Salzburg, kde prestúpil v júni 2009 zo Slavie Praha. Odchovanec Ružomberka, pôsobí v súčasnosti v klube Slavia Praha. 
Klubová kariéra.
FC Red Bull Salzburg.
Švento prišiel do rakúskeho Salzburgu v júli 2009 zo Slavie Praha. Rýchlo sa prepracoval do základnej zostavy a už po prvej sezóne 2009/2010, oslavoval so Salzburgom majstrovský titul. Druhé ligové víťazstvo zaznamenal v drese červených býkov v sezóne 2011/2012. V 35. kole zvíťazili na ihrisku Wiener Neustadt 5:1 a pred posledným kolom sa stali s náskokom 6 bodov rakúskym majstrom, pred druhým Rapidom Viedeň. 
Odohral za klub dovedna 183. zápasov(128. zápasov v rakúskej bundeslige,11.v rakúskom pohári a 44. v európskej lige) a strelil 22.gólov..
1. FC Kolín.
Dušan Švento podpísal v máji 2014 zmluvu s Bundesligovým klubom z Kolína nad Rýnom. Stal sa jednou z prvých posíl 1.FC, ktorý sa po dvoch rokoch vrátil do Bundesligy. Zmluvu s trojnásobným nemeckým šampiónom podpísal 28-ročný hráč do 30. júna 2016.
Zoznam hráčov FC Barcelona

Toto je zoznam vybraných hráčov FC Barcelona. Obsahuje vybraných hráčov, ktorí hrali za tento katalánsky klub od jeho založenia v roku 1899 až dodnes. Celkový počet futbalistov hrajúcich za tento klub bol v priebehu histórie viac ako 1 000.
Bohumil Chmelík

Prof. MUDr. Bohumil Chmelík, PhD. (* 1938, Trnava) je slovenský zubný lekár, vysokoškolský pedagóg a politik.
Medicínska činnosť.
Je absolventom stomatológie na Lekárskej fakulte Palackého univerzity v Olomouci. Pôsobil ako zubár, neskôr ako riaditeľ nemocnice v Trnave.
Pedagogická činnosť.
V súčasnosti pedagogicky pôsobí na Fakulte zdravotníctva a sociálnej práce Trnavskej univerzity, pričom sa venuje aj zdravotníckemu manažmentu.
Politická činnosť.
Je členom Kresťanskodemokratického hnutia. Vo voľbách 5. a 6. júna 1992 bol zvolený za poslanca Slovenskej národnej rady za KDH a po premenovaní Slovenskej národnej rady na Národnú radu Slovenskej republiky bol poslancom do roku 1994.
Bohumil Chmelík je dlhoročným komunálnym politikom a opakovane členom mestského zastupiteľstva mesta Trnava. Pre volebné obdobie 20052009 bol zvolený za člena zastupiteľstva Trnavského samosprávneho kraja za koalíciu KDH-SDKÚ-DS.
V roku 2009 bol opätovne zvolený za poslanca zastupiteľstva Trnavského samosprávneho kraja.
Kultúra.
Bohumil Chmelík je okrem odborných publikácií aj literárne činný. V roku 2003 mu vyšla zbierka básní "V šere ticha".
V oblasti kultúry sa dlhodobo zoberá tvorbou Jána Koniarka. Občianske združenie Trnavské fórum '89, kde je Bohumil Chmelík predsedom sa stalo spoluvydavateľom monografie "Sochár Ján Koniarek" (2007). Spolu s autorom podstatnej časti fotografií tejto monografie, trnavským fotografom, vysokoškolským pedagógom a členom Trnavského fóra '89 Štefanom Blažom, propaguje život a dielo Jána Koniarka.
TSG 1899 Hoffenheim

Turn- und Sportgemeinschaft 1899 Hoffenheim e.V. skrátene TSG 1899 Hoffenheim a často nazývaný TSG Hoffenheim je nemecký prvoligový futbalový klub založený 1. júla 1899 v Sinsheime.
V sezóne 2008/2009 bol po deviatich kolách na prvom mieste Bundesligy.
Olympic

Olympic môže byť:
Jevgenij Jurievič Lukianenko

 
 
 
Jevgenij Jurievič Lukianenko (rus.: Евгений Юрьевич Лукьяненко) (* 23. január 1985, Slavjansk-na-Kubani,Rusko) je ruský atlét venujúci sa skoku o žrdi.
Ústav politických vied Slovenskej akadémie vied

Ústav politických vied Slovenskej akadémie vied (ÚPV SAV) je vedecké pracovisko Slovenskej akadémie vied.
Vznik a vývoj.
Ústav politických vied SAV vznikol 1. marec 2002 transformáciou Politologického kabinetu SAV, ktorý pôsobil v rámci SAV od roku 1990. Sídli v areáli SAV na Dúbravskej ceste 9 v Bratislave. Prvým riaditeľom bol významný slovenský disident, historik Jozef Jablonický, zaoberajúci sa problematikou protifašistického odboja na Slovensku a politickými perzekúciami po roku 1948. Od roku 1998 do roku 2018 bol riaditeľom ústavu (predtým kabinetu) PhDr. Miroslav Pekník, CSc., od roku 2018 ním bol PhDr. Peter Dinuš, PhD.
Peter Dinuš v máji 2022 oznámil svoju rezignáciu potom čo presadil vydanie publikácie "Lenin a 21. storočie" pracovníkovi ústavu, poslancovi NRSR a podpredsedovi SMER-SD Ľubošovi Blahovi.
Činnosť.
Poslaním Ústavu politických vied SAV je základný výskum politických vzťahov a procesov vo vnútornej i zahraničnej politike. Osobitnou úlohou je aj výskum moderných slovenských politických dejín. Ústav bol riešiteľom niekoľkých vládnych úloh a od roku 2002 vydal viacero odborných monografií. 
Pracovníci ústavu.
Medzi pracovníkov ústavu patrí, resp. patrilo viacero významných českých a slovenských politológov, historikov, právnikov a odborníkov na medzinárodné vzťahy (napr. Marián Hronský, Jozef Jablonický, Eva Jaššová, Jozef Kiss, Norbert Kmeť, Zuzana Poláčková, Oskar Krejčí, Juraj Marušiak, Miroslav Pekník, Daniel Šmihula, Peter Dinuš).
Šulekova ulica

Šulekova ulica je ulica:
Olympic (parník)

Olympic alebo RMS "Olympic" (RMS je skratka pre Royal Mail Steamer – Kráľovský poštový parník) bol prvý z troch zaoceánskych parníkov triedy Olympic vlastnených spoločnosťou White Star Line.
Jeho sesterské lode boli "Titanic" a "Britannic". Pôvodne sa mali všetky tri lode volať podľa troch rás z gréckej mytológie (Olympovia, Titani a Giganti), ale práve "Gigantic"/"Britannic" bol po potopení "Titanicu" radšej premenovaný. "Olympic" bol stavaný ako prvý a mal na vtedajšiu dobu nevídané rozmery. S jeho stavbou sa začalo 16. decembra 1908 a dokončený bol v máji 1911.
"Olympic" nebol pri svojom odchode pokrstený – rovnako ako všetky ostatné lode spoločnosti White Star Line.
História.
Civilná služba.
Pri piatej plavbe sa "Olympic" počas vyplávania zo Southamptonu (20. septembra 1911) zrazil s krížnikom HMS "Hawke". Ten bol pri vzájomnom míňaní oboch lodí pritiahnutý obrovskou silou, ktorú vyvíjali lodné skrutky "Olympicu", a následným nárazom provy zdemoloval "Olympicu" časť zadnej časti trupu a poškodil jednu lodnú skrutku. Sám "Hawke" mal poškodenú prednú časť. Oprava v lodeniciach Harland and Wolff trvala vyše dvoch mesiacov a dokonca bola pozastavená stavba "Titanicu", ktorý musel "Olympicu" uvoľniť miesto v jedinom suchom doku na svete, kam sa táto veľká loď vošla. Na opravu "Olympicu" bola tiež použitá lodná skrutka vyrobená pôvodne pre "Titanic". Ako vinník nehody bol stanovený "Olympic", a tak spoločnosť nemohla vymáhať spôsobenú škodu ani ušlý zisk.
Prvá svetová vojna.
Počas prvej svetovej vojny "Olympic" prepravoval britských vojakov. Dňa 12. mája 1918 bol pri preprave 9000 amerických vojakov napadnutý v západnom vjazde do kanálu La Manche nemeckou ponorkou "U-103". Ponorka sa musela vynoriť, aby rýchlu loď napadla na hladine, čo sa jej stalo osudným. "Olympic" ponorku napadol paľbou diel a potom potopil taranom. Z posádky ponorky zahynulo 10 mužov a 35 bolo zachránených torpédoborcom USS "Davis".
Koniec kariéry.
"Olympic" slúžil až do roku 1935, kedy bol za 100 000 libier predaný do šrotu. Jedným z dôvodov bola kríza námornej dopravy. Jeho luxusné vybavenie bolo predané v aukciách, trvajúcich od 5. do 18. novembra 1935 v dokoch mesta Jarrow. Časti jeho luxusného interiéru je možné vidieť v niektorých reštauráciách a hoteloch vo Veľkej Británii. Hotel White Swan v Alnwicku sa môže pýšiť obložením zo spoločenskej miestnosti prvej triedy, časťami zábradlia veľkého schodiska a otáčavými dverami z chodby medzi spoločenskou miestnosťou a halou na palube A. Obloženie à la carte restaurantu bolo nainštalované na výletnej lodi Millenium v roku 2000. Mnoho vybavenia (obloženie, okná telocvične, obloženie veľkého schodiska, obrazy z jeho odpočívadiel, linolea, lustre, dvere...) sa nachádza v jednej továrni na farby spoločnosti Akzo Nobel vo Veľkej Británii, a občas sa niektoré z nich objaví v aukciách.
Timravina ulica

Timravina ulica je ulica:
Malokarpatská ulica

Malokarpatská ulica je ulica:
Marc Burns

 
 
 
 
Marc Burns (* 7. január 1983) je atlét reprezentujúci Trinidad a Tobago.
Vrcholové podujatia.
Peking 2008.
Na Letných olympijských hrách 2008 v Pekingu získal striebornú medailu v štafetovom behu na 4x100 metrov. Bežal v semifinále aj vo finále.
Martin Mikulič

Martin Mikulič (* 14. marec 1985, Bratislava) je slovenský futbalista. Je odchovancom klubu FC Artmedia Petržalka, v súčasnosti pôsobí ako tréner v Bruck an der Leitha.
Úspešne ukončil magisterské a doktorandské štúdium na Univerzite Komenského v Bratislave na Fakulte telesnej výchovy a športu.
Od roku 2017 pôsobí na FTVŠ UK na pozícii odborného asistenta.
Je držitel trénerskej licencie UEFA A
Eva Jaššová

Doc. PhDr. Eva Jaššová PhD. (* 1954 – 15. marec 2014, Šurany) bola psychologička, slovenská novinárka, mediálna odborníčka a politologička.
Životopis.
Absolvovala Filozofickú fakultu Univerzity Komenského v Bratislave, odbor psychológia (1978) a postgraduálne štúdium na katedre žurnalistiky FF UK (1987).
V rokoch 1978 – 1980 pôsobila v Ústave s výchovno-liečebným režimom v Ľubochni-doline ako klinická psychologička. V rokoch 1980 – 1989 bola redaktorkou, moderátorkou Čs. rozhlasu. Po roku 1989 pedagogicky pôsobila na Fakulte telesnej výchovy a športu UK, Akadémii Policajného zboru SR, Fakulte masmediálnej komunikácie UCM v Trnave, FDU AU v Banskej Bystrici, Katedre estetiky FF UK v Bratislave, na Katedre žurnalistiky UKF v Nitre (2002 – 2012). Pôsobila ako vedecká pracovníčka Ministerstva obrany SR, bola riaditeľkou Oddelenia psychologickej a sociálnej starostlivosti. Bola poslankyňou Mestského zastupiteľstva hlavného mesta SR Bratislava, v rámci toho bola členkou Mestskej školskej rady a zakladateľkou, koordinátorkou Bratislavského detského parlamentu. Bola asistentkou poslankyne Národnej rady SR, členkou Rozhlasovej rady.
Bola samostatnou vedeckou pracovníčkou Ústavu politických vied SAV (2002 – 2013). Potom pracovala na Ústave politických vied Stredoeurópskej vysokej školy v Skalici. Pôsobila na Vysokej škole v Sládkovičove, kam sa vrátila v roku 2013.
V rokoch 1989 – 1999 šéfredaktorka "PSYCHOFÓRA", bulletinu Slovenskej psychologickej spoločnosti pri SAV. V roku 2006 šéfredaktorka časopisu ROMANI VORBA, RÓMSKE SLOVO, prvého časopisu, ktorý vydávali olašskí Rómovia s podporou MPSVR SR, v rámci toho bola akreditovanou sociálnou pracovníčkou MPSVR SR.
Oblasť pôsobenia.
Je autorkou viacerých vedeckých prác v oblasti psychológie, pravidelných psychologických poradenských rubrík v médiách (Rodina, Zatykač, Príma kamarát, Nový čas – ľudia, Atlas), vyjadruje sa k otázkam sociálnej komunikácie, masmediálnej komunikácie, politickej kultúry, terorizmu a mediálneho pôsobenia slovenských politikov. 
PhD. získala na Katedre psychológie FF UK s dizertačnou prácou Komunikácia s aktérmi teroru pri oslobodzovaní rukojemníkov. V roku 2010 jej bol udelený vedecko-pedagogický titul docent na UKF v Nitre s habilitačnou prácou Mediálna analýza komunikácie politikov v rozhlasovom vysielaní Slovenského rozhlasu v relácii Nočné dialógy, prednáškou na tému Od persuázie k manipulácii v médiách.
Dielo.
Je autorkou a spoluautorkou viacerých knižných publikácií a rovnako aj značného množstva odborných a publicistických článkov. Medzi jej najvýznamnejšie práce patria:
Mikovíniho ulica

Mikovíniho ulica je ulica:
Efektívna účinnosť

Efektívna účinnosť, alebo aj celková energetická účinnosť je bezrozmerné číslo, ktoré sa používa na opis účinnosti technického zariadenia ako celku. Vypočíta sa z pomeru hodnôt energie privedenej do zariadenia a energie odvedenej zo zariadenia, čo je veľmi často mechanická práca. 
Efektívna účinnosť sa označuje symbolom ηe. Doplnok (výraz 1 - ηe) opisuje celkové straty zariadenia.
"Príklad:"
Efektívna účinnosť spaľovacieho motora sa vypočíta ako:
ηe = formula_1
alebo aj:
ηe = formula_2
Zdroje.
Trnka J., Urban J.: Spaľovacie motory. Alfa Bratislava, 1992.
Kvačalova ulica

Kvačalova ulica je ulica:
Mínonoska

Mínonoska je špeciálna loď vojenského námorníctva určená na kladenie vodných mín pri vytváraní vodných zátarasov.
Mechanická účinnosť

Mechanická účinnosť je bezrozmerné číslo, ktoré sa používa na opis účinnosti mechanických častí zariadenia. Vypočíta sa z pomeru hodnôt mechanickej práce na vstupe zariadenia (alebo časti zariadenia) a mechanickej práce odvedenej zo zariadenia (jeho časti). 
Mechanická účinnosť sa označuje symbolom ηm. Doplnok (výraz 1 - ηm) opisuje straty spôsobené pasívnymi odpormi (napríklad trenim), prácu použitú na pohon pomocných zariadení a podobne.
"Príklad:"
Mechanická účinnosť spaľovacieho motora sa vypočíta ako:
ηm = formula_1
Zdroje.
Trnka J., Urban J.: Spaľovacie motory. Alfa Bratislava, 1992.
Páričkova ulica

Páričkova ulica je ulica:
Metodova ulica

Metodova ulica je ulica:
Peter Velits

Peter Velits (* 21. február 1985, Bratislava) je bývalý slovenský profesionálny cestný cyklista. Jeho dvojča Martin Velits je tiež profesionálny cyklista. Peter naposledy jazdil za ProTour tím BMC Racing Team, kariéru ukončil kvôli pretrvávajúcim zdravotným problémom v novembri 2016.
Detstvo.
Peter Velits sa narodil v Bratislave, ale spolu s rodinou sa v roku 1998 presťahovali do Púchova. V zime Peter hrával najmä hokej, postupne sa spolu s bratom začali venovať aj cestnej cyklistike. Na ich športovom raste sa podieľali hlavne otec Ladislav Velits a strýko Tibor Velits.
Juniorská kariéra.
V kategórii juniorov patril Peter Velits medzi svetovú špičku. V juniorskom svetovom pohári skončil najlepšie celkovo na druhom mieste v roku 2003. Jeho prvým tímom bola slovenská Dukla Trenčín Merida. Potom pôsobil v juhoafrickom tíme Konica - Minolta, kde mal výhodu, keďže mohol súťažiť na pretekoch aj v zime. Jeho úspešná juniorská kariéra vyvrcholila v roku 2007 titulom majstra sveta do 23 rokov v Stuttgarte . Okrem cestnej cyklistiky sa úspešne venoval aj zimnému triatlonu, keď získal v roku 2004 ako člen Športového klubu Tatranské orly resp. slovenskej reprezentácie titul juniorského majstra Európy v tejto disciplíne.
Profesionálna kariéra.
Profesionálnu kariéru začali bratia Velitsovci v nemeckom tíme Wiesenhof - Felt. Na konci sezóny 2007 sa Velitsovci dozvedeli, že tento tím končí. Najmä vďaka titulu majstra sveta Petra Velitsa dostali bratia mnoho ponúk a podpísali dvojročnú zmluvu s nemeckým tímom Milram. V drese Milramu Peter štartoval v roku 2008 premiérovo na Tour de France. Od roku 2010 pôsobili bratia Velitsovci v americkom tíme HTC Highroad. Tu dosiahol Peter Velits svoj najlepší výsledok v profesionálnej kariére, skončil celkovo druhý na podujatí Vuelta a España. V roku 2011 sa Peter Velits tretíkrát zúčastnil na Tour de France , pričom bol jeden z lídrov tímu HTC Highroad pre celkové umiestnenie. Skončil na devätnástom mieste . Pred sezónou 2012 prestúpili bratia Velitsovci do belgického tímu Omega Pharma-Quick Step. Rozhodla najlepšia ponuka po športovej i finančnej stránke. V sezóne 2012 Peter Velits prvýkrát v profesionálnom pelotóne zvíťazil v etapových pretekoch, keď vyhral podujatie Tour of Oman.
Zaujímavosti.
Peter Velits bol vyhlásený za cyklistu roka na Slovensku v rokoch 2007, 2009 a 2010. Dôležité je, že priezvisko Velits sa číta ako "Velič", čo si želá samotná rodina Velitsovcov. Peter najazdil na bicykli za rok asi 30 tisíc kilometrov a voľné chvíle počas náročnej sezóny trávil najmä na internete, ktorý bol preňho spojením s domovom. Okrem cyklistiky má rád autá alebo hokej. Je dobrým kamarátom slovenského hokejistu Zdena Cháru.
Pri svojom víťazstve v celkovej klasifikácii na Tour of Oman 2012 stál po jeho boku na pódiu ďalší Slovák - víťaz bodovacej súťaže Peter Sagan (vtedy jazdiaci za Liquigas-Cannondale).
Exergetická účinnosť

Exergetická účinnosť je bezrozmerné číslo, ktoré sa používa na opis účinnosti celého zariadenia zo zohľadnením iba disponibilnej časti energie vzhľadom na stav okolia, takzvanej exergie. Berie do úvahy nielen množstvo, ale aj kvalitu privedenej energie. Vypočíta sa z pomeru hodnôt exergie privedenej do zariadenia a energie odvedenej zo zariadenia, čo je veľmi často mechanická práca. 
Exergetická účinnosť sa označuje symbolom ηex. Doplnok (výraz 1 - ηex) opisuje exergetické straty zariadenia.
"Príklad:"
Exergetická účinnosť spaľovacieho motora sa vypočíta ako:
ηex = formula_1
Zdroje.
Trnka J., Urban J.: Spaľovacie motory. Alfa Bratislava, 1992.
Mínolovka

Mínolovka je špeciálna bojová loď určená k vyhľadávaniu a ničeniu mínových zátarasov v mori (dotykových a dnových vodných mín) a k ochrane bojových lodí a konvojov.
Daniel Valo

Daniel Valo (* 7. máj 1979, Topoľčany) je slovenský reprezentant v hádzanej, ktorý hráva na poste pravej spojky. Je hráčom nemeckého HSG Wetzlar. Jeho parametre sú 203 cm výška a 111kg váha. Je ženatý a otec dvoch deti.
Tesne pred Majstrovstvami Európy 2008 sa zranil a na šampionáte neodohral ani jeden zápas.
Lunar Orbiter 1

Lunar Orbiter 1 bola umelá družica Mesiaca, vyslaná agentúrou NASA v roku 1966. V katalógu COSPAR dostala označenie 1966-073A. Úlohou družice bolo uskutočniť podrobnú fotodokumentáciu povrchu Mesiaca.
Základné údaje.
Označenie Lunar Orbiter mala kvôli zvolenej orbite okolo Mesiaca. Jej váha bola . Okrem iného bola vybavená brzdiacim motorom a fotografickým systémom. Dva objektívy umožňovali snímať detaily s veľkosťou 1 metra z výšky . Na film sa zmestilo 200 dvojexpozícií, ktoré boli rádiovou cestou odosielané na Zem.
Priebeh misie.
Sonda s raketou Atlas/Agena D odštartovala 10. augusta 1966 z kozmodrómu Cape Canaveral na Floride v USA. Po štarte bola sonda navedená na obežnú dráhu okolo Mesiaca, ktorá bola postupne vďaka motorom zmenená, takže 14. augusta obiehala Mesiac vo výške 189 – a o štyri dni neskôr začala snímkovať prvú sériu. Dňa 18. augusta bola dráha pozmenená a bolo tak možné začať ďalšie fotografovanie, tentokrát miest uvažovaných ako ciele pripravovaných misií Apolla. Sonda taktiež vyhotovila z tejto vzdialenosti snímky Zeme. K zmene parametrov obežnej dráhy došlo tiež 25. augusta a z tejto dráhy boli na Zem odoslané posledné snímky.
Okrem fotografovania sonda uskutočňovala meranie radiácie a koncentrácie mikrometeoritov.
Dva mesiace po štarte, dňa 29. októbra 1966, keď už sonde dochádzalo palivo pre uskutočňovanie zmien dráhy a orientácie, bol naposledy na 97 sekúnd zapálený brzdiaci motor a sonda po 527 obehoch skončila pádom na povrch Mesiaca.
Situácia (album)

Situácia je druhé demo skupiny Iné Kafe.
Všetky skladby napísal Vratko Rohoň, ak nie je uvedené inak
Text skladby Fotbal paroduje text piesne Šlabikár od skupiny Tublatanka, ktorého autorom je Martin Sarvaš.
Zoznam skladieb.
Skladby 11 a 13 sa v novej verzii objavili aj na nasledujúcom albume.
Miroslav Pekník

PhDr. Miroslav Pekník PhD. (1950) je slovenský politológ a historik. 
V rokoch 1998 - 2018 bol riaditeľom Politologického kabinetu SAV transformovaného v roku 2002 na Ústav politických vied SAV.
Životopis a vzdelanie.
Je absolventom Filozofickej fakulty Karlovej univerzity v Prahe. 
Vedeckú hodnosť CSs. získal v roku 1993. V rokoch 1990-1993 bol vedeckým pracovníkom Vojenského historického ústavu Ministerstva obrany SR v Bratislave, od roku 1993 do roku 2022 bol pracovníkom Slovenskej akadémie vied. V minulosti bol aktívnym športovcom. 
Dielo a výskum.
Zaoberá sa slovenskou zahraničnou politikou, slovensko-českými vzťahmi a významnými slovenskými politickými osobnosťami 20. storočia. Je autorom veľkého počtu príspevkov v odborných časopisoch a zborníkoch. Medzi jeho najvýznamnejšie publikácie patrí:
Roman Konečný (futbalista)

Roman Konečný (* 25. júl 1983, Holíč) je slovenský futbalista. Narodil sa v Holíči, kde začal hrávať futbal, neskôr prestúpil do tímu Spartak Trnava. V roku 2005 prestúpil do Artmedie. V súčasnosti je hráč gréckeho klubu Thrasyvoulos Fylis.
Anortozit

Anortozit je hlbinná vyvrenina zložená takmer výhradne z bázických živcov anortitu, bytownitu a labradoritu, ktoré môžu tvoriť 90-100% ich objemu. Môže obsahovať aj 0-10% mafických minerálov ako je pyroxén, ilmenit, magnetit a olivín. S pribúdaním týchto minerálov môže plynule prechádzať do gabra, do skupiny ktorého petrograficky patrí.
Výskyt.
Ich výskyt je známy z oblastí Bushveldského komplexu v Južnej Afrike. V Severnej Amerike tvoria súčasť Stilwaterského komplexu v štáte Montana, tvoria okraje Kanadského štítu, kde sa nachádzajú významné ložiská na polostrove Labrador. Ťaží sa tam na labradorit bohatý anortozit, vyznačujúci sa modrastým leskom. Nachádza sa tiež v oblasti Adirondack v štáte New York. Z prekambrických masívov je známych 17 telies anortozitov v kanadskom Quebecu. Najväčšia z nich má rozlohu zhruba 15 000 m².
V Európe sú bežné Skaergaardskom komplexe v Nórsku alebo vo volyňskom komplexe na Ukrajine. Pri Českom Krumlove sa nachádza lokalita takmer bieleho anortozitu, ktorý obsahuje viac než 90% plagioklasu.
V Česku sa nachádzajú menšie polohy anortozitov v gabrách pri Orloviciach. Boli tiež popísané z ranského bázického masívu v Železných horách.
Anortozity sa vyskytujú aj medzi mesačnými horninami. Sú významné pri výskume Marsu, Venuše a meteoritov.
Použitie.
Naleštený sa používa často ako esteticky cenný obkladový kameň. Anortozity v zvrstvených komplexoch môžu obsahovať ekonomicky významné ložiská titánu, ktorý je zložkou akcesorického ilmenitu. Niektoré archaické ložiská sú ťažené kvôli vysokému obsahu hliníka.
Martin Straňovský

Martin Straňovský (* 12. september 1985, Nové Zámky) je slovenský reprezentant v hádzanej. Je odchovancom Nových Zámkov. Hráva na poste ľavého krídla a bol účastníkom Majstrovstiev Európy 2006, 2008 a 2012. V súčasnosti hráva za klub HC Štart Nové Zámky. Okrem toho sa zúčastnil aj 2 majstrovstiev sveta. Jeho starší brat Tomáš je tiež hádzanárom.
Dvakrát sa v kariére dostal do 50-ky najlepších strelcov v hádzanárskej lige majstrov, vždy v drese Ademaru Leon. V sezóne 2007/08 vsietil 71 gólov a skončil na 11. mieste a v sezóne 2008/09 62 gólov, čo znamenalo 16. miesto.
LDU Quito

Liga Deportiva Universitaria známejší pod názvom LDU Quito je ekvádorský futbalový klub založený 11. januára 1930 v Quite. Domáce zápasy hráva na štadióne Estadio de Liga Deportiva Universitaria s kapacitou 55 000 miest. V roku 2008 klub zanamenal najvýraznejší úspech, keď vyhral Pohár osloboditeľov.
Aktuálna súpiska.
"Legenda: B - Brankár, O - Obranca, Z - Záložník, Ú - Útočník"
Jokohama FC

 je japonský futbalový klub, ktorý bol založený 12. decembra 1998 v Jokohame.
Chemická účinnosť

Chemická účinnosť je bezrozmerné číslo, ktoré sa používa na opis účinnosti spaľovania v tepelých strojoch, ktoré získavajú energiu spaľovaním paliva. Vypočíta sa z pomeru hodnôt energie privedenej v palive a energie z paliva skutočne uvoľnenej. 
Chemická účinnosť sa označuje symbolom ηch. Doplnok (výraz 1 – ηch) opisuje straty tepla spôsobené nedokonalým spaľovaním, a straty tepla pri disociácii molekúl plynu.
"Príklad:"
Chemická účinnosť spaľovacieho motora sa vypočíta ako:
ηch = formula_1
Zdroje.
Trnka J., Urban J.: Spaľovacie motory. Alfa Bratislava, 1992.
Jason Gardener

Jason Gardener (* 18. september 1975, Bath, Spojené kráľovstvo) je bývalý britský atlét venujúci sa behu na 100 metrov a 200 metrov. Na olympiáde v Aténach získal zlatú medailu v štafete 4x100 metrov spolu s Darrenom Campbellom, Marlonom Devonishom a Markom-Lewisom Francisom.
Michael Frater

 
 
 
Michael Frater (* 6. október 1982, Manchester, Jamajka) je jamajský atletický šprintér, venujúci sa behu na 100 metrov a 200 metrov.
Vrcholové podujatia.
Peking 2008.
Na Letných olympijských hrách 2008 v Pekingu vyhral v štafetovom behu na 4x100 metrov. Bežal v semifinále aj vo finále. Vo finále bol členom štafety, ktorá zabehla svetový rekord (37,10 s).
Výkonnostný rast.
2000 – 10,46 s (Santiago, Čile; 18. október)
2001 – 10,26 s (Arlington, USA; 5. máj)
2002 – 10,21 s (Louisville, USA; 9. máj)
2003 – 10,13 s (Lincoln, USA; 30. máj)
2004 – 10,06 s (Austin, USA; 1. jún)
2005 – 10,03 s (Atény, Grécko; 14. jún)
2006 – 10,06 s (Gateshead, Spojené kráľovstvo; 11. jún)
2007 – 10,03 s (Rieti, Taliansko; 9. september)
2008 – 9,97 s (Peking, Čína; 16. august)
2009 – 10,02 s (Kingston, Jamajka; 27. jún)
Indikovaná účinnosť

Indikovaná účinnosť je bezrozmerné číslo, ktoré sa používa špeciálne v oblasti spaľovacích motorov na opis vnútornej účinnosti spaľovacieho motora. Vypočíta sa z pomeru hodnôt energie privedenej v palive a indikovanej práce skutočného obehu. 
Indikovaná účinnosť sa označuje symbolom ηi a 
"Príklad:"
Indikovaná účinnosť spaľovacieho motora sa vypočíta ako:
ηi = formula_1
alebo aj:
ηi = formula_2
Iné vyjadrenie.
Indikovanú účinnosť ako špeciálne využívanú veličinú je možné vzjadriť súčinom alebo podielom iných všeobecnejšie definovaných účinností:
ηi = ηch.ηt.ηp     pretože    ηe = formula_3
ηi = formula_4
Zdroje.
Trnka J., Urban J.: Spaľovacie motory. Alfa Bratislava, 1992.
Kim Collins

Kim Collins (* 5. apríl 1976) je atlét reprezentujúci Svätý Krištof a Nevis. Venuje sa šprintérskym vzdialenostiam - behu na 100 metrov a 200 metrov.